
Pabagsakin ang reaksyunaryong 
rehimeng US-Estrata, 

palawakin at paigtingin 

ang rebolusyon! 


Pahayag ng Komiteng Tagapagpaganap -- 
Komite Sentral ng Partido Komunista ng Pilipinas 


sang ganap na krisis sa pulitika ang 

pinasambulat ng sigalot sa pagitan ng 

punong papet na si Joseph Estrada at ng 
kanyang dating kasapakat sa krimen na si 
Luis “Chavit” Singson. Ang pagbubunyag ng 
raket sa proteksyon ng huweteng na 
pinatatakbo ni Estrada 
mula sa Malakanyang 
ay lubos na naglantad at 
malubhang naghiwalay 
sa gumigiray na reak- 
syunaryong rehimeng 
US-Estrada at nagtulak 
dito sa bingit ng 
tuluyang pagbagsak. 


Inilalathala ng Komite Sentral ng Partido Komunista ng Pilipinas 


Lubos na nalantad ang walang 
pangingiming kroni-ismo, kriminalidad at 
pandarambong na namamayani sa 
pinakatuktok ng bulok na estadong 
neokolonyal. Bago nito kabi-kabila na ang 
pagtuligsa sa rehimeng papet bunga ng 
patuloy na pagbagsak ng ekonomya, patung- 
patong na mga iskandalo, garapal na pang- 
aabuso sa kapangyarihan ng mga pamilyang 
Estrada at mga kumpare niya, pakikipag- 
kutsabahan sa mga Marcos at mga kroni ni 
Marcos, pagpapatindi ng kontra-rebolusyo- 
naryong digma at pananagasa sa usapang 
pangkapayapaan ng NDFP-GRP at pagka- 
tapos ng MILF-GRP, mali-maling pakiki- 
tungo sa hostage crisis na gawa ng Abu 
Sayyaf, malaganap na paglapastangan sa 
mga karapatang tao at maraming iba pa. 
Ngayon ito ay tampulan ng pagkamuhi at galit 


Kapag patuloy pang humulagpos sa kamay ni 
Estrada ang kontrol sa sitwasyon asahan ang 
mas papalaki pang panghihimasok ng US... 


ng mamamayan at paglaban ng napakalawak 
na hanay ng mga pwersa mula kaliwa 
hanggang kanan. Tampok na usapin sa 
pulitika ngayon ang pagtanggal nito sa 
kapangyarihan. 

Ang pagmamatigas sa poder ng pangka- 
ting Estrada sa kabila ng kanilang kum- 
pletong pagkakalantad at pagkakahiwalay ay 
lalong nagpapalaki at nagpapasidhi ng 
hidwaan sa pagitan ng mga reaksyunaryong 
pro- at anti-Estrada. Malakihang pagbalasa 
ang nagaganap sa hanayan ng mga reaksyu- 
naryong paksyon, maigting ang agawan ng 
suporta, pukpukan ang mga maniobra at 
kontra-maniobra. Para kay Estrada at mga 
pangunahing alipures niya, nakasalang sa 
labanan hindi lamang ang kanilang kapalaran 
sa pulitika kundi maging ang pagharap sa 
mga pananagutang kriminal at maaaring pati 
kaligtasang personal. 


Laluna't ginagamit ng naghaharing 


pangkating Estrada ang lahat ng paraang malinis 
at marumi para iligtas ang sarili at makaganti, 
ang labanan ng mga reaksyunaryo ay hindi 
pwedeng manatili lamang sa loob ng 
reaksyunaryong parlamento. Nasa sentro ng mga 
iskandalo, gawaing kriminal at maniobrang 
paksyunal ang matataas na upisyal ng PNP at 
AFP. Bago pa man ang pagbubunyag ni Singson, 
garapal nang ginagamit ang mga ahensyang 
paniktik laban sa mga karibal ni Estrada sa 
pulitika at maging sa mga alitan sa loob ng 
Malakanyang. 

Ang eleksyong 2001, kahit matuloy, at ang 
labanan sa pagpapatalsik kay Estrada ay hindi 
maiiwasang magkasala-salabat at ibayo pang 
magpapatindi at magkukumplika sa isa't isa. 
Gayundin, ang napakalubhang mga problema sa 
ekonomya at gulo sa pulitika na patuloy at mas 
mabilis pang lumalala ay hindi na makapag- 
hihintay sa eleksyong presidensyal sa 
2004. 


Balisang-balisa ang lokal na 
malaking burgesyang kumprador at 
uring panginoong maylupa, gayundin 
ang mga dayuhang mamumuhunan. 
Pruweba ang mabilis at tuluy-tuloy na 
pagbagsak ng stock market at halaga ng piso. 
Lahat ng pangunahing sekta ng relihiyon maliban 
sa El Shaddai ay nanawagan na ng pagbibitiw ni 
Estrada. 

Ligalig ang imperyalismong US sa krisis. 
Maagap itong kumikilos para suhayan ang 
sumusuray na neokolonya niya at maghanda sa 
lalong paglala ng krisis. Pagkaraang maghabol 
ang mga diplomatang US ng konsultasyon kay 
Gloria Arroyo, hindi nagtagal at nagbitiw sa 
gabinete ang huli. Kapag patuloy pang 
humulagpos sa kamay ni Estrada ang kontrol sa 
sitwasyon, asahan ang mas papalaki pang 
panghihimasok ng US para lunasan ang krisis sa 
pulitika, malamang sa pamamagitan ng 
pagpwersa sa pagbibitiw ni Estrada o pagpapa- 
tawag ng snap election. 

Galit ang mamamayan sa walang tigil na 
pagbayo ng krisis sa ekonomya. Mabilis na 
sumasahol ang paghihikahos, kasalatan sa mga 

pangunahing pangangailangan, disempleyo, 
pagtaas ng mga presyo ng mga bilihin at ang 
pagbagsak ng kita at hanapbuhay. Dagdag 
pa ang malaganap na pang-aabuso sa maliliit, 


Ang Partido at mga rebolusyonaryong pwersa 
ay nasa unahan ng pakikibaka para pabagsakin ang 
reaksyunaryong naghaharing rehimeng Estrada. 


paglapastangan sa mga demokratikong 
karapatan, malawakang pagpapalikas sa 
kanayunan at kalunsuran, lantarang 
pagpapasasa ng mga nasa kapangyarihan at 
pamamayagpag ng mga dayuhang 
monopolyo. Sa hirap ng buhay at sa tindi ng 
pang-aapi, ang karaniwang mamamayan ay 
bumabaling sa mga protesta sa lansangan, 
sa pakikibaka at sa pagsuporta sa 
rebolusyonaryong kilusan. 


Ang Partido at mga rebolusyonaryong 
pwersa ay nasa unahan ng pakikibaka para 
pabagsakin ang reaksyunaryong naghaharing 
rehimeng Estrada. Bunga ng Ikalawang 
Dakilang Kilusang Pagwawasto, mas 
matibay ang pundasyon at gulugod ng 
rebolusyonaryong kilusan. Sa nakaraang 
ilang taon, tuluy-tuloy na napalawak at 
napaigting ang pakikidigmang gerilya at mga 
pakikibakang masa batay sa sariling 
kakayahan. Nagpunyagi ang rebolus- 
yonaryong kilusan kahit sa pinakamahirap 
na sitwasyon at buong tatag na 


digma, tuwirang ipinanawagan ng mga pwersang 
pambansa-demokratiko ang pagpapatalsik dito. 
Ngayon, nasa mahusay na pusisyon ang Partido 
at rebolusyonaryong kilusan para mas pabilisin 
pang lumawak at sumulong at kabigin ang 
milyun-milyong mamamayan sa 
rebolusyon. Dito nakasalalay ang 
pagsulong ng rebolusyon sa mas 
mataas na antas. 


Pangkalahatang tungkulin ng 

Partido at lahat ng rebolus- 

yonaryong pwersa sa kasalukuyang sitwasyon 

na ubos-kayang paigtingin ang pakikibaka para 

pabagsakin ang reaksyunaryong rehimeng US- 

Estrada at mapangahas na isulong ang rebo- 
lusyon saiba't ibang larangan at saklaw. 


Magkatugmang tungkulin ang pagko- 
konsentra ng hambalos sa naghaharing rehimeng 
papet at ang pagsusulong ng rebolusyon. Ikinu- 
konsentra natin ang bigwas sa pinakamakitid na 
sagadsaring reaksyunaryong target at nagsisikap 
tayong makipagtulungan sa iba't ibang antas at 
paraan sa pinakamalawak na posibleng hanay 
ng mga pwersang anti-Estrada. Kaalinsabay, 
matatag nating itinataguyod ang linya ng 
demokratikong rebolusyong bayan at pinala- 
lakas sa abot ng makakaya ang mga progre- 
sibong pwersa. 

Sa todong pagpapaigting ng pakikibaka sa 
reaksyunaryong rehimeng US-Estrada, layunin 
nating pasidhiin pa at samantalahin ang mga alitan 
ng mga reaksyunaryo at hakbang-hakbang na 


pinanatiling nag-aalab ang Malaking pagkakamali sa ganitong kalagayan 


mapanlabang diwa ng bayan. 


Mula't sapul, pursigidong 
inilantad at nilabanan ng mga 
rebolusyonaryong pwersa ang 
sagadsaring reaksyunaryong paghahari ng 
rehimeng US-Estrada. Nang mabilis na 
nalantad at nahiwalay bunga ng pakikipag- 
kutsabahan sa mga Marcos, sunud-sunod 
na mga iskandalo, at militaristang 
pananagasa sa usapang pangkapayapaan 
para paigtingin ang kontra-rebolusyonaryong 


ang magkasya sa dating makitid na saklaw 
at mga dating nakagawian at magpatumpik-tumpik. 


pahinain ang reaksyunaryong kapangyarihan sa 
kabuuan. Kaalinsabay, pinalalakas natin ang mga 
rebolusyonaryong pwersa sa pamamagitan ng 
mga taktika ng nagkakaisang prente at kumbi- 
nasyon ng iba't ibang anyo at larangan ng 
pakikibaka---mula armado't iligal hanggang 
parlamentaryo 'tligal. 

Sa sitwasyon ng napakatinding krisis, 
pinakamahalaga para sa mga 
rebolusyonaryong pwersa na umugnay sa 
pinakamalawak na masa sa pinakamabilis na 
paraan at pamunuan ang kanilang pakikibaka 
para lalo pang palawakin iyon at gabayan 
tungo sa rebolusyonaryong direksyon. 

Magpalawak kasabay ng pagpapaigting: 
magpaigting upang magpalawak at 
magpalakas. Samantalahin ang init ng 
mamamayan at ang pagkakagulo ng mga 
reaksyunaryo, paigtingin ang armadong 
pakikibaka at mga pakikibakang masa. Sa 
ganitong paraan epektibong mapamumunuan 
ang masa, maiengganyo silang mangahas na 
lumaban, at makakabig nang maramihan sa 
rebolusyon. 

Malaking pagkakamali sa ganitong kala- 
gayan ang magkasya sa dating makitid na 
saklaw at mga dating nakagawian at mag- 
patumpik-tumpik. Mapangahas na 
magmartsa sa unahan ng mamamayan. 

Sumusunod ang mga pangunahing 
tungkulin ng Partido sa kasalukuyang 
sitwasyon: 


ILUNSAD ANG MGA TAKTIKAL NA 
OPENSIBA AT PAIGTINGIN ANG 
ARMADONG PAKIKIBAKA. 


Pagbayarin ang reaksyunaryong 
rehimeng US-Estrada sa labis na 
pagpapahirap sa bansa at sambayanan dala 
ng pamamalakad na labis na anti-nasyunal, 
anti-mamamayan, anti-demokratiko at 
bulok. Ang mga desperadong maniobra nila 
para manatili sa kapangyarihan ay walang 
pupuntahan kundi ang lalong malalim na 
pagkakabaon sa krisis at mas masahol pang 
pagpapahirap sa bayan. Ang mga taktikal 
na opensiba ang pinakamatinding hagupit na 
maaaring pakawalan ng bayan. 
Kinakailangan ang mga ito para tibagin ang 
kapit nila sa kapangyarihan at engganyuhin 
ang todong paglaban ng lahat ng pwersang 
progresibo at anti-Estrada. 


Kailangan ang malaganap na mga taktikal 
na opensiba para magpatama ng matinding 
bigwas sa reaksyunaryong rehimeng US- 
Estrada at mag-ipon ng mas marami pang 
sandata at ibang kagamitang militar. 
Kailangan ang mga ito para magbukas ng 
mas marami pang larangang gerilya at 
palakasin ang mga nakatayo na. 


Gayunman, kailangan ang ekstrang 
pagsisikap para maglunsad ng mga aksyong 
militar na may malakas na epektong 
pampulitika, nagpapataas sa morale ng 
masa at lumilikha ng mas malaking pinsala at 
kaguluhan sa mga kalaban ng bayan. Dapat 
hagipin ang malalaki at pinakakinamumuhiang 
mga kaaway ng bayan at mga simbolo ng 
reaksyunaryong kapangyarihan. 


PAIGTINGIN ANG MGA PROTESTA 
AT PAKIKIBAKANG MASA. 


Magbunsod ng mga higantekng aksyong 
protesta sa mga lansangan at palaganapin ang 
mga ito sa buong kapuluan. Gamitin ang mga 
taktikang alyansa para magtipon ng mga 
bilang na dadaig sa hakot at kwarta ng 
naghaharing rehimen. Mapagpasya ito sa 
pagbasag ng natitira pang suporta ng 
naghaharing rehimen at paghikayat sa mga 
nag-aatubili. 

Bukod sa mga protestang masa para 
patalsikin si Estrada, palawakin at paigtingin 
ang iba pang pakikibakang pampulitika at 
pang-ekonomya ng mamamayan. Tugunan 
ang mga pangunahing hinaing sa kabuhayan 
at pulitika ng masang manggagawa, 
magsasaka at iba pang maralitang sektor 
upang malawakang mapukaw at mapakilos 
sila. 

Bigyan ng partikular na pansin ang 
paglalantad at pagbatikos sa malaganap na 
mga paglapastangan sa mga demokratikong 
karapatan at mga karapatang-tao. Habang 
mas umiigting ang labanan at mas nagiging 
desperado ang reaksyunaryong naghaharing 
rehimen, higit pa silang babaling sa pasismo 


14 Oktubre 2000: ANG BAYAN 


at pagpapatindi ng panunupil sa mamamayang 
lumalaban. 

Mapangahas na palawakin ang mga 
pambansa-demokratikong organisasyong 
masang hayag at lihim. Kaalinsabay, magpa- 
litaw at magpaunlad ng dagdag na mga tipo 
ng organisasyon na mas mabilis na 
makakaabot sa karaniwang mamamayan at 
mag-uugnay sa kanila sa relatibong sulong na 
mga elementong nasa mga organisasyong 
pambansa-demokratiko. Huwag magkasya 
sa mumunting organisasyon at mabagal na 
pag-oorganisa. 


PALAWAKIN AT PASIGLAHIN ANG 
MGAKAMPANYANG ANTIPYUDAL AT 
IBA PANG KAMPANYANG MASA SA 
KANAYUNAN KASABAY NG PAG- 
PAPAIGTING NG PAKIKIDIGMANG GERILYA. 


Pursigidong palawakin ang mga 
kampanya at pakikibakang masa, pangunahin 
ang mga kampanyang antipyudal, upang 
patatagin at palalimin ang baseng masa. 
Ipalaganap ang kampanya sa pagpapatupad 
ng minimum na programa ng rebolus- 
yonaryong reporma sa lupa, gayundin ang 
mga kampanya sa edukasyon, organisasyon, 
kultura, kalusugan at iba pa. 

Lutasin ang mga problema sa mabagal 
na pag-oorganisa at kalat-kalat na 
pagpapakilos sa masa. Ipalaganap at 
ipatupad ang mga gabay ng Kawanihang 
Pampulitika ng Komite Sentral sa 
pagpapabilis ng pag-oorganisa sa kanayunan. 
Paunlarin ang mga akmang ligal na anyo ng 
organisasyon at pakikibaka para pabilisin ang 
pagpapalawak at pagpapatatag ng baseng 
masa. 

Sa mga pinakasulong na bahagi, buuin 
ang mga ganap na samahang masa, mga 
organo ng kapangyarihang pampulitika, mga 
yunit ng milisyang bayan at mga pangkat sa 
pagtatanggol sa sarili, at mga sangay at grupo 
ng Partido. 


MAPANGAHAS NA PALAWAKIN ANG 
MGA UGNAY AT MAGPAKAHUSAY SA 
MGA TAKTIKANG NAGKAKAISANG PRENTE. 


Kailangang abutin, pukawin at pakilusin 
ang milyun-milyong mamamayan at hindi ito 
magagawa kung hindi gagamit at magpapa- 
kahusay sa mga taktikang nagkakaisang 
prente. Ugnayan ang pinakamalawak na 
posibleng hanay ng mga aktwal at potensyal 
na alyadong matagalan at panandalian, 
maaasahan at di maaasahan. Gamitin ang mga 
taktikang nagkakaisang prente para ihiwalay 
ang kakaunti, kabigin ang marami at pukawin 
ang malawak na masa. Samantalahin ang mga 
hidwaan ng mga reaksyunaryo para lubos na 
ihiwalay ang naghaharing pangkating Estrada 
at patuloy na higit pang pahinain ito hanggang 
sa tuluyang mapabagsak. 

Ang kasalukuyang hanay ng mga 
pwersang anti-Estrada ay mas buhaghag at 
mas iba-iba pa ang mga paninindigan kung 
ihahambing sa malawak na prenteng anti- 
diktadura laban sa pasistang diktadurang US- 
Marcos. Magpakahusay sa pagbuo ng mga 
ugnayang bilateral at multilateral, tuwiran at 
di tuwiran, pormal at di pormal, relatibong 
istable at lubhang pabagu-bago, masaklaw at 
hanggang partikular na isyu lamang, sa 
larangang hayag at lihim, sa labas at loob ng 
reaksyunaryong parlamento--para sa 
kapakinabangan at ayon sa katayuan at 
kakayahan ng isa't isa. Ang mahalaga'y 
magpakahusay sa pakikipagtulungan sa 
pinakamalawak na posibleng hanay para 
igpawan ang ating mga limitasyon at mas 
mabilis na sumulong. Kaalinsabay, matatag na 
panghawakan ang sariling mga rebolusyo- 
naryong prinsipyo at linya at masikhay na 
palakasin ang mga progresibong pwersa para 
makapagpupunyagi nang nagsasarili kahit 
bumaligtad ang mga alyadong panandalian at 
di maaasahan o tumindi ang ating tunggalian 
sa kanila. 


Kailangang patuloy din nating ilantad sa 

mamamayan ang ilang grupo ng kontra- 
rebolusyonaryong taksil na nag-aastang mas 
kaliwa pa sa tunay na kaliwa para isingit ang 
kanilang sarili, lituhin ang masa at pagtakpan 
ang kanilang rebisyunismo, repormismo at 
parlamentarismo. Hangga't mas abala sa 
pagkakalat ng lason at mas interesado sa 
panggugulo at pamiminsala laban sa Partido 
at kilusan, ang ilang munting grupong ito ay 
hindi dapat hayaang makinabang sa mga 
pinagpaguran natin para lamang 
makapagpanggap at makapanggulo sa atin. 


Mahalagang bahagi ng malawak na 
gawaing alyansa ang pagpapaunlad ng gawain 
sa loob ng mga reaksyunaryong institusyon, 
gaya ng burukrasya, simbahan, mass media, 
parlamento at eleksyon. Kailangang palawakin 
ito sa iba't ibang antas at gamitin sa pagpapa- 
lawak ng maniobra at ugnay sa masa habang 
itinuturo sa kanila ang likas na mga limitasyon 
ng mga ito. 


PALAWAKIN ANG GAWAING 
PROPAGANDA AT EDUKASYONG PAM- 
PULITIKA. 

Palawakin ang gawaing propaganda at 
edukasyong pampulitika para paangatin ang 
kamulatang pampulitika ng mamamayan at 
maksimisahin ang kagyat at matagalang paki- 
nabang ng rebolusyon sa mga inilulunsad na 
pakikibaka. Bigyan ng partikular na pansin ang 
mga pamamaraan ng propaganda at 
edukasyong pampulitika na mas mabilis na 
makaaabot sa mas malaking bilang ng masa, 
gaya ng mga pangmasang pulong, brodkas sa 


radyo, mga palabas na video at iba pa. 
Magtalaga ng mga tagapagsalita at taga- 
ugnay para imaksimisa ang paggamit ng 
puwang, gaanuman kakitid, sa ligal na mass 
media habang pinauunlad ang sariling 
makinarya at kakayahan. Magpalitaw at 
magsanay ng malaking bilang ng 
propagandista at instruktor sa kilusang lihim 
athayag. 


MAPANGAHAS NA PALAWAKIN ANG 
PARTIDO NANG HINDI PINALULUSOT 
ANG NI ISANG MASAMANG ELEMENTO. 
Sistematikong rekrutin sa Partido ang 
mga pinakamaunlad na elemento na lumilitaw 
sa hanay ng masa. Kailangang may mga 
plano sa pagrerekrut sa bawat takdang 
panahon at sa iba't ibang saklaw para 
masigasig na palawakin ang organisasyon ng 
Partido. Kailangang magrekrut ng libu-libo 
at daan-daan libong kasapi at magsanay ng 
libu-libong kadre para mas palakasin ang 
Partido at ihanda ito sa mas mabibigat pang 
gawain sa rebolusyon. 


Patuloy na umiigting ang labanan at 
kailangang laging magmatyag sa mas matindi 
pang pananalakay ng reaksyunaryong 
kaaway. Dapat walang humpay na palawakin 
at palalimin ang kilusang lihim sa kanayunan 
at kalunsuran. Patuloy na palakasin din ang 
makinarya at kakayahan sa pinansya at 
mahigpit na itaguyod ang estilo ng simpleng 
pamumuhay at masikhay na pakikibaka para 
maibuhos ang lahat ng kakayahan sa 
pagsusulong ng armadong rebolusyon. Œ 

